ເນື່ອງໃນໂອກາດວັນບຸນເຕັດປະຈຳຊາດ Chol Chnam Thmay ຂອງລາຊະອານາຈັກ ກຳປູເຈຍ, ຕອນບ່າຍວັນທີ 8 ເມສາ, ທ່ານນາງປະທານສະຫະພັນບັນດາອົງການມິດຕະພາບຫວຽດນາມ ຫງວຽນເຟືອງງາ ໄດ້ນຳໜ້າຄະນະຜູ້ແທນ VUFO ແລະ ສະມາຄົມມິດຕະພາບຫວຽດນາມ - ກຳປູເຈຍໄປ ອວຍພອນປີໃໝ່ປະຈຳຊາດກຳປູເຈຍຢູ່ສະຖານທູດກຳປູເຈຍ ປະຈຳ ຫວຽດນາມ.
ທ່ານນາງປະທານ VUFO ຫງວຽນເຟືອງງາ ແລະ ທ່ານຮອງປະທານສະມາຄົມມິດຕະພາບຫວຽດນາມ - ກຳປູເຈຍ ຫວູເວືອງວຽດ ໄດ້ມອບຊໍ່ດອກໄມ້ ແລະ ພ້ອມກັນນັ້ນກໍ່ໄດ້ສົ່ງຄຳອວຍພອນໄປຍັງທ່ານເອກອັກຄະລັດຖະທູດ Chay Navuth ພ້ອມດ້ວຍພັນລະຍາ ແລະ ພະນັກງານທັງ ໝົດ ຂອງສະຖານທູດກຳປູເຈຍ ປະຈຳ ຫວຽດນາມຈົ່ງມີສຸຂະພາບທີ່ເຂັ້ມແຂວງ, ມີຄວາມສຸກ ແລະ ປະສົບຜົນສຳເລັດໃນປີ ໃໝ່.
ເມື່ອແລກປ່ຽນກັບຄະນະຜູ້ແທນ, ທ່ານເອກອັກຄະລັດຖະທູດ Chay Navuth ໄດ້ສະແດງຄວາມຊົມເຊີຍຕໍ່ກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 13 ຂອງພັກກອມມູນິດຫວຽດນາມແລະປະຈຸບັນແມ່ນສະພາແຫ່ງຊາດຊຸດທີ 14 ທີ່ພວມຈັດກອງປະຊຸມເພື່ອເລືອກຕັ້ງບັນດາຜູ້ນຳ ລັດທີ່ສຳຄັນ. ທ່ານເອກອັກຄະລັດຖະທູດກໍ່ຕີລາຄາສູງບັນດາຜົນງານທີ່ໜ້າປະທັບໃຈເຊິ່ງຫວຽດນາມບັນລຸໄດ້ໃນຊຸມປີມໍ່ໆມານີ້ໃນການພັດທະນາເສດຖະກິດ - ສັງຄົມ, ການເຊື່ອມໂຍງເຂົ້າກັບສາກົນກໍ່ຄືການຮັບມືກັບໂລກລະບາດໂຄວິດ - 19.
ທ່ານເອກອັກຄະລັດຖະທູດ Chay Navuth ກໍ່ໄດ້ສະແດງຄວາມຂອບອົກຂອບໃຈ VUFO, ສະມາຄົມມິດຕະພາບຫວຽດນາມ - ກຳປູເຈຍ ແລະບັນດາອົງການຈັດຕັ້ງສະມາຊິກທີ່ໄດ້ສະໜັບສະໜູນຜ້າອັກປາກດັງ, ອຸປະກອນທາງແພດ ແລະ ເງິນສົດເພື່ອຊ່ວຍເຫລືອ ແລະ ລະດົມກຳລັງໃຈປະຊາຊົນກຳປູເຈຍ ໃນບັ້ນຕໍ່ສຸ້ກັບໂລກລະບາດ ໂຄວິດ-19. ຕາມທ່ານເອກອັກຄະລັດຖະທູດແລ້ວ, ມັນແມ່ນການຊ່ວຍເຫຼືອຢ່າງທັນການ, ແມ່ນກຳລັງໜູນດ້ານຈິດໃຈເພື່ອຊ່ວຍໃຫ້ກຳປູເຈຍຜ່ານຜ່າໄລຍະປະສົບກັບຄວາມຫຍຸ້ງຍາກ.
ທ່ານນາງປະທານ VUFO ຫງວຽນເຟືອງງາ ຢືນຢັນວ່າພັກ, ລັດ ແລະ ປະຊາຊົນ ຫວຽດນາມ ຍາມໃດກໍ່ຖືເປັນສຳຄັນ ແລະ ປາດຖະໜາຢາກເພີ່ມທະວີການພົວພັນຖານບ້ານໃກ້ເຮືອນຄຽງທີ່ດີ, ມິດຕະພາບແບບເກົ່າແລະການຮ່ວມມືຮອບດ້ານລະຫວ່າງສອງປະເທດ.
ທ່ານນາງ ຫງວຽນເຟືອງງາ ກໍ່ແບ່ງປັນວ່າ ຈຳນວນວັດຖຸອະປະກອນ, ເງິນສົດ ທີ່ສະໜັບສະໜູນໃຫ້ແກ່ປະຊາຊົນກຳປູເຈຍໃນການຕ້ານໂລກລະບາດໂຄວິດ - 19 ເຖິງວ່າບໍ່ຫຼາຍແຕ່ກໍ່ສະແດງໃຫ້ເປັນນ້ຳໃຈຂອງປະຊາຊົນ ຫວຽດນາມ ເຊິ່ງຢາກຊ່ວຍເຫຼືອ, ລະດົມກຳລັງໃຈຂອງປະຊາຊົນກຳປູເຈຍຢ່າງທັນການໃນການປ້ອງກັນ, ສະກັດກັ້ນໂລກລະບາດໂຄວິດ - 19. ທ່ານນາງ ຫງວຽນເຟືອງງາ ກໍ່ສະແດງຄວາມເຊື່ອໝັ້ນວ່າ ພາຍໃຕ້ການຊີ້ນຳຂອງ ເຈົ້າຊີວິດ Norodom Sihamoni, ການຊີ້ນຳຢ່າງສະຫຼາດສ່ອງໃສຂອງ ທ່ານນາຍົກລັດຖະມົນຕີ Hun Sen, ກຳປູເຈຍຈະຄວບຄຸມໂລກລະບາດໂຄວິດ - 19 ໄດ້ປັນຢ່າງດີ.
ບຸນຄົງ